


   Anexa
la Hotărârea Consiliului Local al Comunei Șoldanu 
nr. 25 din 30.03.2022

NOTĂ CONCEPTUALĂ

1. Informaţii generale privind obiectivul de investiţii propus:
1.1. Denumirea obiectivului de investiţii: ,,Amenajare loc de joacă și spațiu de recreere la Școala Negoești’’, în Satul Negoești, Comuna Șoldanu, Județul Călărași.
1.2. Ordonator principal de credite/investitor: Primarul Comunei Șoldanu / Comuna Șoldanu, Județul Călărași.
1.3. Ordonator de credite (secundar/terţiar): nu e cazul.
1.4. Beneficiarul investiţiei: Comuna Șoldanu, Județul Călărași.
2. Necesitatea şi oportunitatea obiectivului de investiţii propus
2.1. Scurtă prezentare privind:
a) deficienţe ale situaţiei actuale:
[bookmark: _Hlk98405947]Amplasamentul studiat se află în domeniul public, în administrarea Consiliului Local al Comunei Șoldanu, conform Hotărârii Consiliului Local al Comunei Șoldanu nr. 15/27.08.1999 privind inventarul bunurilor care alcatuiesc domeniul public al Comunei Șoldanu, Județul Călărași cu modificările și completările ulterioare. 
Terenul, în suprafață de 4.437 mp, este amplasat pe Șoseaua Olteniței, nr. 52, situat în intravilanul Satului Negoești, Comuna Șoldanu și are dimensiunile în plan conform planului de situație anexat prezentei.
Probleme identificate:
· Lipsa de locuri de joacă în imediata apropiere;
· Lipsa unei zone de agrement în cartier;
· Existența unui spațiu public inestetic, fără utilizare;
· Nevoia de suprafețe verzi în localitate,
· Lipsa terenurilor de sport,
· Nefolosirea la capacitate maximă a potențialului de recreere din zonă.
Se urmărește stimularea petrecerii a cât mai mult timp în aer liber și promovarea mișcării și sportului în rândul tuturor categoriilor de vârstă.
b) efectul pozitiv previzionat prin realizarea obiectivului de investiţii: având în vedere deficitul de spații verzi în intravilanul comunei, raportat la nrumărul de locuitori, se impun o serie de măsuri cu scopul de a îmbunătăți factorii de mediu și a calității vieții prin creșterea de spații verzi din comună, al protejării și gestionării durabile a acestora, precum și creșterii standardelor de viață a locuitorilor. 
În acest spațiu se va îmbina armonios relaxarea adulților cu joaca copiilor, aceștia putând fi supraveghiați în permanență. Astfel se vine și în sprijinul părinţilor prin petrecerea timpului lor liber în mod relaxant alături de cei de vârsta lor și alături de copiii lor.
Se urmărețte stimularea petrecerii a cât mai mult timp în aer liber și promovarea mișcării și sportului în rândul tuturor categoriilor de vârstă.
c) Impactul negativ previzionat în cazul nerealizării obiectivului de investiţii: neasigurarea avantajelor prezentate la punctul b).
2.2. Prezentarea, după caz, a obiectivelor de investiţii cu aceleaşi funcţiuni sau funcţiuni similare cu obiectivul de investiţii propus, existente în zonă, în vederea justificării necesităţii realizării obiectivului de investiţii propus: în zonă se găsesc asemenea obiective, dar în mediul rural este totuși o mare deficiență din acest punct de vedere. Pentru o bună dezvoltare a zonelor rurale, trebuie să se investească în asemenea obiective.
Necesitatea realizării acestei investiții constă în:
· practicarea activităților în aer liber, a sportului;
· realizarea unui parc pentru copii;
· combaterea sedentarismului.
2.3. Existenţa, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiţii propus:  nu există.
2.4. [bookmark: _Hlk99015620]Existenţa, după caz, a unor acorduri internaţionale ale statului care obligă partea română la realizarea obiectivului de investiţii: nu există.
2.5. Obiective generale, preconizate a fi atinse prin realizarea investiţiei: amenajarea unui loc de joacă și amplasarea de mobilier urban, lucrări realizate la standarde ridicate.
3. Estimarea suportabilităţii investiţiei publice
3.1. Estimarea cheltuielilor pentru execuţia obiectivului de investiţii, luându-se în considerare, după caz:
· costurile unor investiţii similare realizate;
· standarde de cost pentru investiţii similare.
Investiția este estimată la o valoare aproximativă de 110.000  lei, fără TVA.
3.2. Estimarea cheltuielilor pentru proiectarea, pe faze, a documentaţiei tehnico-economice aferente obiectivului de investiţie, precum şi pentru elaborarea altor studii de specialitate în funcţie de specificul obiectivului de investiţii, inclusiv cheltuielile necesare pentru obţinerea avizelor, autorizaţiilor şi acordurilor prevăzute de lege: costurile estimate privind proiectarea se estimează la 110.000 lei, fără TVA.
3.3. Surse identificate pentru finanţarea cheltuielilor estimate (în cazul finanţării nerambursabile se va menţiona programul operaţional/axa corespunzătoare, identificată): bugetul local al Comunei Șoldanu.
4. Informaţii privind regimul juridic, economic şi tehnic al terenului şi/sau al construcţiei existente: amplasamentul studiat se află în domeniul public, în administrarea Consiliului Local al Comunei Șoldanu, conform Hotărârii Consiliului Local al Comunei Șoldanu nr. 15/27.08.1999 privind inventarul bunurilor care alcătuiesc domeniul public al Comunei Șoldanu, Județul Călărași, cu modificările și completările ulterioare. 
5. Particularităţi ale amplasamentului/amplasamentelor propus(e) pentru realizarea obiectivului de investiţii:
a) descrierea succintă a amplasamentului/amplasamentelor propus(e) (localizare, suprafaţa terenului, dimensiuni în plan): terenul, în suprafață de 4.437 mp este amplasat pe Șoseaua Olteniței, în intravilanul Satului Negoești, Comuna Șoldanu, are dimensiunile în plan conform planului de situație anexat prezentei lucrări și are următoarele vecinătăți:
· Latura din N – Mitrea Alexandru, Căldăraru Nicolae;
· Latura din S – Șoseaua Olteniței;
· Latura din E – Strada Cantonului;
· Latura din V – Ene Arfir, Gheorghe Nicolae.
b) relaţiile cu zone învecinate, accesuri existente şi/sau căi de acces posibile;
Comuna Șoldanu, judeţul Călăraşi este amplasată în zona de sud-vest a Județului Călărași, pe ambele maluri ale Râului Argeș, de-a lungul Drumului național DN4, București - Olteniţa, la km 44 şi este compusă din 2 sate şi anume: satul Șoldanu şi satul Negoeşti.
Vecinătățile teritoriului administrativ al comunei Șoldanu sunt următoarele:
· La Nord – Comuna Luica, la aproximativ 3 km de centrul satului reședință, Șoldanu;
· la Sud – Comuna Radovanu, la aproximativ 4 km de centrul satului reședință, Șoldanu;
· la Est   – Comuna Curcani, la aproximativ 4 km de centrul satului reședință, Șoldanu;
· la Vest – Orașul Budești, la aproximativ 4 km de centrul satului reședință, Șoldanu.
c) surse de poluare existente în zonă: nu e cazul.
d) particularităţi de relief: plasată pe bordura de vest a Câmpiei Mostiştei, pe care, în acest sector, Valea Argeşului o desparte de câmpia mai înaltă, a Burnazului, comuna prezintă un relief de câmpie netedă, tabulară, înclinată uşor către SSV, înspre râul Argeş. Teritoriul comunei se include în tipul vegetaţiei de stepă.
Sub aspect geomorfologic, teritoriul comunei face parte din marea unitate Câmpia Română, acoperită de o cuvertură sedimentară alcătuită din depozite cuaternare. Pătura superficială a acestor depuneri este reprezentată de loess, care constituie roca mamă generatoare de soluri pe terase și versanţi. O caracteristică a materialului loess-ului de suprafaţă o constituie numeroasele depresiuni de tasare, care se găsesc răspândite pe toate terasele.
Lunca Argeşului este dezvoltată în sectorul SE al comunei, fiind despărţită în terase printr-un prag abrupt, cu înălţimi variabile între 3-5 m.
e) nivel de echipare tehnico-edilitară a zonei şi posibilităţi de asigurare a utilităţilor: zona studiată oferă posibilitatea de asigurare a racordării la utilități (apă, telefonizare, energie electrică).
f) existenţa unor eventuale reţele edilitare în amplasament care ar necesita relocare/protejare, în măsura în care pot fi identificate: nu e cazul.
g) posibile obligaţii de servitute: nu e cazul.
h) condiţionări constructive determinate de starea tehnică şi de sistemul constructiv al unor construcţii existente în amplasament, asupra cărora se vor face lucrări de intervenţii, după caz: nu e cazul.
i) reglementări urbanistice aplicabile zonei conform documentaţiilor de urbanism aprobate - plan urbanistic general/plan urbanistic zonal şi regulamentul local de urbanism aferent: nu e cazul.
j) existenţa de monumente istorice/de arhitectură sau situri arheologice pe amplasament sau în zona imediat învecinată; existenţa condiţionărilor specifice în cazul existenţei unor zone protejate: nu e cazul.
6. Descrierea succintă a obiectivului de investiţii propus, din punct de vedere tehnic şi funcţional:
a) destinaţie şi funcţiuni: prin realizarea obiectivului de investitie ,,Amenajare loc de joacă și spațiu de recreere la Școala Negoești’’, în Satul Negoești, Comuna Șoldanu, Județul Călărași, beneficiarul dorește să construiască spațiu amenajat pentru copii la standarde ridicate, compus dintr-un loc de joacă pentru a-și dezvolta capacitățile fizice și a se distra, un lucru esențial în dezvoltarea copiilor. 
b) caracteristici, parametri şi date tehnice specifice, preconizate - s-a propus realizarea următoarelor lucrări: 
· Zona fitness 20x10 m: strat balast 25 cm, strat tartan 3 cm incadrate de borduri beton 10x15 cm;
· Amplasare complex de joacă, măsuță, hinte, carusel, balansoar, aparate pe arc;
Pentru buna funcționare și conservare a terenului, cât și pentru creșterea în valoare a locației în zonă trebuie asigurate atât alei, cât și completarea cu mobilier urban.
c) durata minimă de funcţionare apreciată corespunzător destinaţiei/funcţiunilor propuse: 25 ani.
d) nevoi/solicitări funcţionale specifice -  necesitatea realizarii acestei investiții constă în:
· Practicarea activităților în aer liber, a sportului;
· Realizarea unui parc pentru copii;
· Combaterea sedentarismului;
· Asigurarea siguranței copiiilor prin realizarea suprafeței din tartan.
7. Justificarea necesităţii elaborării, după caz, a:
· studiului de prefezabilitate, în cazul obiectivelor/proiectelor majore de investiţii: nu e cazul.
· expertizei tehnice şi, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervenţiilor la construcţii existente: nu e cazul.
· unui studiu de fundamentare a valorii resursei culturale referitoare la restricţiile şi permisivităţile asociate cu obiectivul de investiţii, în cazul intervenţiilor pe monumente istorice sau în zone protejate: nu e cazul.

PREȘEDINTELE DE ȘEDINȚĂ
Consilier local, Georgică CONSTANTIN
